Matriek-video 2018:  ŉ Passie vir taleErika Bos is nie verniet as Hoërskool Centurion se akademiese duxleerder vir 2018 aangewys nie. Sy het bewys sy verdien dié toekenning deur onderskeidings in ses vakke te kry! Vir Erika was die eindeksamen nie altyd maklik nie. Sy was op ŉ stadium siek en moes twee vraestelle op een dag skryf. Dit was regtig moeilik, maar sy het deurgedruk. Dié sprankelende meisie wil graag BA Taal- en Literatuurstudie aan die Noordwes-Universiteit studeer. Terselfdertyd wil sy ook haar dramalisensiaat by die Akademie vir Drama en Kuns voltooi. Om dinge nog interessanter te maak wil sy ook Nederlands en Duits baasraak en sommer nog gebaretaal ook onder die knie kry.